作者:無名氏
標題:兩軍師隔江鬥智・碧玉簫
內容:這也是天數合該，姻緣線牽來。夫妻有情懷，永遠得和諧。願皇圖萬萬載，保封疆弭禍災。御酒釃，宮花戴，長似這筵前宴樂無妨礙。(諸葛亮雲)您眾將跪下者，聽主公與你敘功賜賞。(詞雲)貧道本壠上遺民，遇明主三顧殷勤。在軍中運籌決策，長則是羽扇綸巾。借荊州暫屯人馬，奈東吳索取頻頻。屢設計皆為參透；故遣使議結姻親。賺過江陰圖謀害，錦囊至立送回輪。張翼德雖然粗魯，翠鸞車假作夫人。將周瑜當場恥辱，箭瘡裂一命難存。關雲長雄略蓋世，趙子龍大膽包身。便劉封不曾臨陣，往來間亦有功勳。玄德公漢朝枝葉，孫小姐出自名門。正相應天緣匹配，排筵席慶賀長春。諸將佐加官賜賞，一齊的拜謝皇恩。(眾謝科)(正旦雲)俺玄德公呵。(唱)。